

****

**ΑΝΑΚΟΙΝΩΣΗ ΠΡΟΣΚΛΗΣΗΣ ΓΙΑ ΠΑΡΟΧΗ ΥΠΗΡΕΣΙΩΝ ΟΡΚΩΤΟΥ ΕΛΕΓΚΤΗ ΛΟΓΙΣΤΗ**



**για την υλοποίηση του έργου INTECMED “Incubators for innovation and technological transfer in the Mediterranean”**

**του Προγράμματος ENI CBC MED 2014-2020**

**CPV:** 79210000-9 Υπηρεσίες λογιστικής και διαχειριστικού ελέγχου

**CPV:** 79212100-4 Υπηρεσίες οικονομικού διαχειριστικού ελέγχου

**Απόφαση αρ. πρωτ.:609-24/08/2021**

# Γενικές Πληροφορίες

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α'147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*
3. το ν. 4782/2021 (Α' 36) “Εκσυγχρονισμός- Απλοποίηση και αναμόρφωση του ρυθμιστικού πλαισίου των Δημοσίων Συμβάσεων, ειδικότερες ρυθμίσεις προμηθειών στους τομείς της Άμυνας και της Ασφάλειας και άλλες διατάξεις για την ανάπτυξη, τις υποδομές και την υγεία”
4. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
5. το ν. 4314/2014 (ΦΕΚ 265/Α/23.12.2014) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
6. το ν. 4270/2014 (Α'143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)–δημόσιο λογιστικό και άλλες διατάξεις*»**,**
7. το ν. 4013/2011 (Α’204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
8. το ν. 3861/2010 (Α’ 112)«*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
9. την με αρ. 57654(Β’1781/23.5.2017) Απόφαση του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
10. την από **01-09-2020** σύμβαση χρηματοδότησης του έργου «**INTECMED – Incubators for innovation and technological transfer in the Mediterranean**" και τα παραρτήματα αυτής,,
11. την υπ. αριθ. **668/16-07-2021** απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου INTECMED του προγράμματος ENI CBC MED 2014-2020,
12. την από 10/2/2020 επικοινωνία της Αρχής Πιστοποίησης και Επαλήθευσης του Υπουργείου Ανάπτυξης & Επενδύσεων σχετικά με τη διαδικασία επιλογής Ορκωτού Ελεγκτή από τους Έλληνες εταίρους του προγράμματος ENI CBC MED
13. την υπ. Αριθ. ΑΔΑ: ΨΛΚΑ469ΗΛΒ-ΤΕΕ απόφαση Ανάληψης Υποχρέωσης του Επιμελητηρίου Αχαΐας με αριθμ. Πρωτ. 182/29.07.2021.
14. τον Κ.Α.Ε. 9919λ του Επιμελητηρίου Αχαΐας.
15. Τη ΣΑΕΠ Ε058/2 και ενάριθμο 2020ΣΕ05820000,

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα που λειτουργούν νόμιμα στην Ελλάδα ως Ορκωτοί Ελεγκτές-Λογιστές εταιριών, να καταθέσουν **εντός δώδεκα (12) ημερολογιακών ημερών** σφραγισμένο κλειστό φάκελο με την προσφορά τους για την προμήθεια **«Υπηρεσιών Ορκωτού Ελεγκτή Λογιστή»** συνολικής **αξίας έως 13.950,00 €** συμπεριλαμβανομένου του ΦΠΑ και όλων των νόμιμων κρατήσεων, σύμφωνα με τα ακόλουθα.

Το Επιμελητήριο Αχαΐας συμμετέχει ως Επικεφαλής Εταίρος στο στρατηγικό έργο με τίτλο **«INTECMED - Incubators for innovation and technological transfer in the Mediterranean»** - (Θερμοκοιτίδες για την μεταφορά καινοτομίας και τεχνολογίας στη Μεσόγειο) και ακρωνύμιο «INTECMED», το οποίο εγκρίθηκε στην πρόσκληση για Στρατηγικά Έργα του Προγράμματος ENI CBC MED 2014-2020,ειδικός στόχος A.2 - Υποστήριξη στην εκπαίδευση, την έρευνα, την τεχνολογική ανάπτυξη και την καινοτομία (Προώθηση της οικονομικής και κοινωνικής ανάπτυξης) και Άξονα Προτεραιότητας A. 2.1 -\ Υποστήριξη της τεχνολογικής μεταφοράς και εμπορευματοποίησης των αποτελεσμάτων της έρευνας.

Το Εταιρικό Σχήμα αποτελείται από:

1. Επικεφαλής Εταίρος: Επιμελητήριο Αχαΐας
2. Εταίρος 2: Πανεπιστήμιο Πατρών- Ειδικός Λογαριασμός Κονδυλίων Έρευνας
3. Εταίρος 3: ASCAME-Ένωση Εμπορικών και Βιομηχανικών Επιμελητηρίων της Μεσογείου
4. Εταίρος 4: Επιμελητήριο Εμπορίου, Βιομηχανίας, Υπηρεσιών και Ναυτιλίας της Σεβίλλης
5. Εταίρος 5: Τεχνολογικός Οργανισμός Ανδαλουσίας
6. Εταίρος 6: Εμπορικό & Βιομηχανικό Επιμελητήριο της Cap Bon
7. Εταίρος 7 : Εθνική Υπηρεσία Προώθησης Επιστημονικής Έρευνας
8. Εταίρος 8 : Συνομοσπονδία Ευρωπαϊκών-Αιγυπτιακών Επιχειρηματικών Συνδέσμων
9. Εταίρος 9 : Ίδρυμα Ανάπτυξης SEKEM
10. Συνδεδεμένος Εταίρος : Ομοσπονδία Αιγυπτιακών Εμπορικών Επιμελητηρίων "Alexandria Chamber"

Ο γενικός στόχος του Έργου INTECMED συνίσταται στην ανάπτυξη ολοκληρωμένων οικοσυστημάτων καινοτομίας σε τοπικό επίπεδο για την υποστήριξη της μεταφοράς τεχνογνωσίας και της εμπορευματοποίησης των ερευνητικών αποτελεσμάτων, προκειμένου να βελτιωθούν οι σχέσεις μεταξύ των διαφόρων παραγόντων της καινοτομίας, ιδίως της επιστημονικής κοινότητας, των βαθμίδων εκπαίδευσης, του δημόσιου και του ιδιωτικού τομέα (κυρίως Μικρομεσαίες Επιχειρήσεις), αλλά και τους πολίτες. Η πηγή έμπνευσης για αυτό το έργο ήταν η καινοτόμος και επιτυχημένη διοργάνωση της έκθεσης Μεταφοράς Τεχνογνωσίας PATRS IQ, ενώ η προετοιμασία και η υποβολή για χρηματοδότηση επετεύχθη χάρη στην κοινή πρωτοβουλία του Επιμελητηρίου Αχαΐας και του Πανεπιστημίου Πάτρας.

Απώτερος στόχος του έργου είναι η εξέλιξη της Patras IQ σε ένα ολοκληρωμένο μηχανισμό στήριξης καινοτόμων ιδεών και ωρίμανσής τους σε πραγματικά επιχειρηματικά πλάνα και επιχειρήσεις.

**Ομάδες στόχος** και **τελικοί ωφελούμενοι** είναι:

* Δημόσιοι φορείς
* Ακαδημαϊκά και Ερευνητικά ιδρύματα
* Μικρομεσαίες Επιχειρήσεις
* Ερευνητές
* Πρωτοπόροι σε καινοτομία
* Πολίτες (συμπεριλαμβανομένων των νέων και των γυναικών )
* Οι εταίροι του έργου

**Προϋπολογισμός:**

Ο συνολικός προϋπολογισμός του έργου είναι 3.679.607,73 ευρώ, εκ των οποίων 3.311.646,95 € η Ευρωπαϊκή συνεισφορά μέσω του προγράμματος EΝI CBC Med και 367.960,73 € Εθνική συμμετοχή των συμμετεχουσών χωρών.

Στο πλαίσιο της παρούσας σύμβασης ζητείται η παροχή **«Υπηρεσιών** **Ορκωτού Ελεγκτή Λογιστή»** με κωδικούς παροχής υπηρεσιών CPV: 79210000-9 «Υπηρεσίες λογιστικής και διαχειριστικού ελέγχου» ή CPV: 79212100-4 «Υπηρεσίες οικονομικού διαχειριστικού ελέγχου» ή παρεμφερείς.

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2021 και τελικώς τον προϋπολογισμό του έργου **« Incubators for innovation and technological transfer in the Mediterranean»** με ακρωνύμιο **INTECMED** στο πλαίσιο του Διακρατικού Προγράμματος Εδαφικής Συνεργασίας **ENI CBCMED 2014-2020** με **Κωδικό Έργου: B\_A.2.1\_0063**, και συγκεκριμένα τo:

- Πακέτο Εργασίας 1, Δράση Α1.4.1 (παραδοτέο 1.4).

Οι **Προδιαγραφές των ζητούμενων Υπηρεσιών** περιγράφονται στο Παράρτημα Α.

# Χρόνος & Τρόπος Υποβολής Προσφορών

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) σε σφραγισμένο φάκελο, **εντός δώδεκα (12) ημερών** δηλαδή έως **06/09/2021** και **ώρα 12:00 μ.μ.**

Για την **κατακύρωση** θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Τα ίδια δικαιολογητικά θα απαιτηθούν από τους νόμιμους εκπροσώπους (ή φυσικά πρόσωπα) στην περίπτωση κοινοπρακτικών σχημάτων, ενώσεων κλπ.

Η **διάρκεια της σύμβασης** εκτιμάται σε είκοσι (20) μήνες από την υπογραφή της, με δυνατότητα παράτασης σε περίπτωση που παραταθούν οι σχετικές δράσεις του έργου ή σε περίπτωση σχετικής υπόδειξης της Τεχνικής Γραμματείας / Διαχειριστικής Αρχής του Προγράμματος, **χωρίς όμως** τροποποίηση του οικονομικού σκέλους της.

# Περιεχόμενο Προσφορών

Οι φάκελοι των προσφορών θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ:

*ΑΝΑΚΟΙΝΩΣΗ ΠΡΟΣΚΛΗΣΗΣ ΓΙΑ ΠΑΡΟΧΗ ΥΠΗΡΕΣΙΩΝ ΟΡΚΩΤΟΥ ΕΛΕΓΚΤΗ ΛΟΓΙΣΤΗ, για την υλοποίηση του έργου* ***INTECMED*** *του Προγράμματος ENI CBC MED 2014-2020*

καθώς και τα στοιχεία του Προσφέροντος.

Ο φάκελος κάθε υποψηφίου μπορεί να περιέχει σφραγισμένους υποφακέλους, χωρίς αυτό όμως να είναι προαπαιτούμενο. Στη περίπτωση υποφακέλων θα πρέπει να αναφέρεται στο εξωτερικό του το περιεχόμενο τους:. Δικαιολογητικά Συμμετοχής, Τεχνική Προσφορά, Οικονομική Προσφορά.

**Ως δικαιολογητικά συμμετοχής** ο φάκελος κάθε υποψήφιου Αναδόχου πρέπει να περιλαμβάνει:

**Α1. Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του Παραρτήματος Α της υπ’ αριθμ. Πρωτ. 577-29/07/2021 Πρόσκλησης τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016, και των σχετικών άρθρων του ν. 4782/2021 (Α' 36) “
* ότι πληροί τις προϋποθέσεις του Άρθρου 24 του Ν.4412/2016, και των σχετικών άρθρων του ν. 4782/2021 (Α' 36) “
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**Α2.** **Υπογεγραμμένη και Σφραγισμένη Δήλωση** **Ειδικής Συγγραφής Υποχρεώσεων** στην οποία να αναφέρει ότι:

* Σε περίπτωση ανακήρυξής του ως ανάδοχος υποχρεούται σε παρουσία στην έδρα της αναθέτουσας κάθε φορά που θα του ζητηθεί και όχι λιγότερο από μια φορά το μήνα προκειμένου να προβαίνει στην απαραίτητη συλλογή στοιχείων,
* Δαπάνες οι οποίες θα προκύψουν από τη μετακίνηση του αναδόχου για τις συναντήσεις με την ομάδα έργου του Επιμελητηρίου Αχαΐας βαραίνουν τον ίδιο.

**Α3.** Αντίγραφο από τα **Στοιχεία Μητρώου / Νομικού(ών) Προσώπου(ων) ή Επιχείρησης(εων) από TAXIS** (www.gsis.gr).

**Α4. Φορολογική και ασφαλιστική ενημερότητα** του Φυσικού/ Νομικού προσώπου σε ισχύ.

Υποψήφιος που δεν συμπεριλάβει όλα τα άνωθεν Δικαιολογητικά, αποκλείεται από τη συνέχεια της Διαδικασίας Αξιολόγησης.

**Α5.** Έγγραφα που αναφέρουν το **ονοματεπώνυμο και τον ΑΜ ΣΟΕΛ του Ορκωτού Λογιστή**, που προτείνει ο κάθε υποψήφιος για την παροχή των ζητούμενων υπηρεσιών, και το οποίο τεκμηριώνει ότι ο υποψήφιος ανήκει στο **Σώμα Ορκωτών Λογιστών** (π.χ. αντίγραφο της άδειας ασκήσεως επαγγέλματος βαθμίδας Ορκωτού Ελεγκτή Λογιστή και αντίγραφο της εγγραφής στο Σώμα Ορκωτών Λογιστών)

**Ως δικαιολογητικά της Τεχνικής Προσφοράς** του υποψηφίου αναδόχου ο φάκελος κάθε υποψηφίου θα πρέπει να περιλαμβάνει τα κάτωθι:

**Β1. Σύντομο βιογραφικό – προφίλ** το φυσικού/ νομικού προσώπου καθώς και βιογραφικά σημειώματα και αποδεικτικά εμπειρίας για την ομάδα έργου σε περίπτωση που χρησιμοποιείται τέτοια, ώστε να καλύπτονται οι απαιτήσεις του Παραρτήματος Α - Ελάχιστες Προδιαγραφές Παραδοτέων.

**Β2. Πίνακα έργων** (τουλάχιστον 3 έργα την τελευταία 5ετία 2016-2020)σχετικών με τις ζητούμενες **υπηρεσίες ορκωτού ελεγκτή λογιστή,** συνοδευόμενο με αντίστοιχες βεβαιώσεις καλής εκτέλεσης ή άλλα αποδεικτικά μέσα (π.χ Συμβάσεις με εξοφλημένα ΤΠΥ), ώστε να καλύπτονται οι απαιτήσεις του Παραρτήματος Α.

**Β3. Μεθοδολογία και προσέγγιση του αντικειμένου της παρούσας Ανακοίνωσης** που θα πρέπει να δικαιολογεί:

* Την σε βάθος κατανόηση του για το αντικείμενο της Πρόσκλησης και των προδιαγραφών του Παραρτήματος Α,
* Την αποτύπωση της ροής εργασιών που προτίθεται να ακολουθήσει,
* Την περιγραφή πιθανών επιπλέον στοιχείων που κατά την αντίληψη του είναι απαραίτητα για την επιτυχή υλοποίηση του αντικειμένου της παρούσας Ανακοίνωσης.

**Περιεχόμενο φακέλου Οικονομικής Προσφοράς**

**Γ1.** **Οικονομική Προσφορά** για την εν λόγω Προμήθεια Υπηρεσιών βάσει του **Παραρτήματος B**. Η οικονομική προσφορά του υποψηφίου αναδόχου, **επί ποινή αποκλεισμού**, δεν θα πρέπει να υπερβαίνει τον συνολικό προϋπολογισμό.

Οι φάκελοι των προσφορών των υποψηφίων θα πρέπει να είναι σφραγισμένοι και να αναφέρουν εξωτερικά τα στοιχεία της

# Κριτήρια Ανάθεσης

Η ανάθεση θα γίνει βάσει του κριτηρίου της πλέον συμφέρουσας από οικονομική άποψη προσφορά βάσει βέλτιστης σχέσης ποιότητας – τιμής.

Πίνακας 2 - ΠΙΝΑΚΑΣ ΚΡΙΤΗΡΙΩΝ ΤΕΧΝΙΚΗΣ ΠΡΟΣΦΟΡΑΣ

|  |  |  |
| --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| **Κ1** | Σύντομο βιογραφικό – προφίλ του φυσικού/ νομικού προσώπου, σύμφωνα με τα αναφερόμενα στο κεφάλαιο «Περιεχόμενο Προσφορών» και τη παράγραφο Β1 | **15%** |
| **Κ2** | Πίνακα έργων σχετικών με τις ζητούμενες υπηρεσίες, συνοδευόμενο με αντίστοιχες βεβαιώσεις καλής εκτέλεσης ή άλλα αποδεικτικά μέσα, σύμφωνα με τα αναφερόμενα στο κεφάλαιο «Περιεχόμενο Προσφορών» και τη παράγραφο Β2 | **50%** |
| **Κ3** | Μεθοδολογία και προσέγγιση του έργου, σύμφωνα με τα αναφερόμενα στο κεφάλαιο «Περιεχόμενο Προσφορών» και τη παράγραφο Β3 | **35%** |
|  | **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ** | **100%** |

Η βαθμολόγηση κάθε κριτηρίου αξιολόγησης κυμαίνεται από 100 όταν καλύπτονται ακριβώς μέχρι 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου, όπως περιγράφεται στον ανωτέρω πίνακα. Προσφορές με βαθμολογία σε κάποιο κριτήριο μικρότερη του 100, συνεπάγεται ότι δεν καλύπτει τις ελάχιστες προδιαγραφές και συνεπώς απορρίπτονται.

Σε κάθε περίπτωση η Επιτροπή Διενέργειας Διαγωνισμών είναι υπεύθυνη για τη βαθμολόγηση της Τεχνικής Προσφοράς των υποψηφίων αναδόχων.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς i υπολογίζεται με βάση τον παρακάτω τύπο :

Τi = σ1χΚ1 + σ2χΚ2 +σ3χΚ3

Βαθμολόγηση Οικονομικών Προσφορών. Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το γινόμενο του πηλίκου της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πι.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

ΣΒi= 80 x (Ti/Tmax) + 20 x (Πmin/Πi)

Όπου:

* Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.
* Ti η συνολική βαθμολογία της Τεχνικής Προσφοράς i (βλ. πίνακα κριτηρίων)
* Πmin η συνολική αξία της προσφοράς με τη μικρότερη τιμή
* Πi η συνολική αξία της προσφοράς i
* ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.

Με τον Ανάδοχο θα υπογραφεί σχετική σύμβαση.

Η αποπληρωμή της προμήθειας των υπηρεσιών θα πραγματοποιείται τμηματικά με κάθε υποβολή ελέγχου δαπανών και πάντα ανάλογα με την ταμειακή ρευστότητα του έργου.

Η πληρωμή θα γίνει με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, όπως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

Υπεύθυνος επικοινωνίας: κ. Παναγιώτης Χριστιάς, τηλ. 2610241244, [projects@e-a.gr](mailto:projects@e-a.gr), [pchristias@e-a.gr](mailto:pvafeidis@e-a.gr)

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

# Παράρτημα Α – Ελάχιστες Προδιαγραφές Παραδοτέων

Ελάχιστες Προδιαγραφές για την παροχή **«Υπηρεσιών Ορκωτού Ελεγκτή Λογιστή»** συνολικής αξίας έως 13.950,00€ συμπεριλαμβανομένου του ΦΠΑ και όλων των νόμιμων κρατήσεων, στα πλαίσιο υλοποίησης του έργου του έργου **«Incubators for innovation and technological transfer in the Mediterranean»** με ακρωνύμιο **INTECMED»** στο πλαίσιο του Διακρατικού Προγράμματος Εδαφικής Συνεργασίας **ENI CBCMED 2014-2020** με **Κωδικό Έργου: B\_A.2.1\_0063**, είναι οι κάτωθι:

1. Έλεγχος της νομιμότητας και κανονικότητας της έκδοσης και εξόφλησης κάθε τιμολογίου/παραστατικού, το οποίο περιλαμβάνεται στην έκθεση προόδου και έλεγχος της ορθής λογιστικής καταχώρησης αυτών.
2. Έλεγχος ότι κάθε δαπάνη αφορά το εγκεκριμένο έργο, ότι πραγματοποιήθηκε εντός της επιλέξιμης χρονικής περιόδου και ότι είναι στα όρια του προϋπολογισμού της κατηγορίας δαπάνης, που εντάσσεται.
3. Έλεγχος της τήρησης των κανόνων επιλεξιμότητας, που τίθενται από το Πρόγραμμα ENI CBC MED, την αντίστοιχη Ελληνική Νομοθεσία (ΥΠΑΣΗΔ Αριθμ. 300488/ΥΔ1244, Ν.4497/2017, Ν.4412/2016 και 4782/2021 (Α’36), τον κανονισμό του Επιμελητήριο Αχαΐας και των λοιπών σχετικών που αναφέρονται στην αρχή της παρούσας Ανακοίνωσης.
4. Επισημαίνεται ιδιαίτερα ο έλεγχος της τήρησης των ανώτατων ορίων της εκτός έδρας αποζημίωσης, των εξόδων μετακίνησης και διανυκτέρευσης, ο έλεγχος των δαπανών που σχετίζονται με εξωτερικές υπηρεσίες, καθώς και ο έλεγχος των μηνιαίων αναλυτικών απολογιστικών φύλων χρονοχρέωσης για τις δαπάνες προσωπικού του δικαιούχου με εξηρτημένη σχέση εργασίας.
5. Τόπος διενέργειας των ελέγχων είναι η έδρα του Επιμελητήριου Αχαΐας, Μιχαλακοπούλου 58, Πάτρα.
6. Τελικά παραδοτέα αποτέλεσμα του ελέγχου, θα είναι η παράδοση εκθέσεων διαχειριστικού ελέγχου των δαπανών του έργου και η σύνταξη σχετικών πιστοποιητικών που ακολουθούν της Εκθέσεις Προόδου και Αναφορές του έργου.

Ενδεικτικό **χρονοδιάγραμμα** των εκθέσεων και αναφορών του έργου, είναι το ακόλουθο:

* Έκθεση Προόδου 1 (Μετά τον 6ο μήνα του έργου)
* Ενδιάμεση Αναφορά 1 (Μετά τον 12ο μήνα του έργου) – Πιστοποίηση Δαπανών
* Έκθεση Προόδου 2 (Μετά τον 18ο μήνα του έργου)
* Ενδιάμεση Αναφορά 1 (Μετά τον 24ο μήνα του έργου) – Πιστοποίηση Δαπανών
* Ολοκλήρωση δράσεων του έργου (Ολοκλήρωση 30ου μήνα του έργου)
* Τελική Αναφορά (εντός 3 μηνών από την ολοκλήρωση των δράσεων του έργου) – Πιστοποίηση Δαπανών

# Παράρτημα Β – Υπόδειγμα Οικονομικής Προσφοράς

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης).*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** | **ΠΡΟΣ:** |
| Ημερομηνία:  Επωνυμία:  Ιδιότητα:  Διεύθυνση:  Τηλ.:  Email: | ΕΠΙΜΕΛΗΤΗΡΙΟ ΑΧΑΪΑΣ  ΜΙΧΑΛΑΚΟΠΟΥΛΟΥ 58  Τ.Κ. 26221  ΠΑΤΡΑ |

# ΟΙΚΟΝΟΜΙΚΗ ΠΡΟΣΦΟΡΑ

Που αφορά το έργο: INTECMED, σύμφωνα με τη αριθ. 577-29/07/2021 Ανακοίνωση του Επιμελητηρίου Αχαΐας.

Σύμφωνα με την παραπάνω Ανακοίνωση, σας υποβάλλουμε την προσφορά μας με τους κατωτέρω οικονομικούς όρους.

|  |  |  |
| --- | --- | --- |
| **ΠΕΡΙΓΡΑΦΗ \*** | **Προϋπολογισμός συμπεριλαμβανομένου ΦΠΑ** | **Προσφορά συμπεριλαμβανομένου ΦΠΑ** |
| WP1/ Παροχή Υπηρεσιών Ορκωτού Ελεγκτή Λογιστή για τουλάχιστον 6 ελέγχους σε 20 μήνες | **13,950,00 €** |  |

Συνολική Προσφερόμενη Τιμή χωρίς Φ.Π.Α (ολογράφως): ......................................................

Συνολική Προσφερόμενη Τιμή με Φ.Π.Α (ολογράφως): ...........................................................

Ο χρόνος ισχύος της προσφοράς είναι 2 μήνες από την ημερομηνία διενέργειας του διαγωνισμού.

Ο προσφέρων

(Υπογραφή, Σφραγίδα)

(Ονοματεπώνυμο, Ιδιότητα στην εταιρεία)